লাইনে জল ঢুকে বিপত্তি! ফের বাতিল একগুচ্ছ ট্রেন

ওয়েব ডেস্ক: ধীরে ধীরে স্বাভাবিক ছন্দে ফিরছে বন্যা-বিধ্বস্ত উত্তরবঙ্গ। দুর্যোগপূর্ণ আবহাওয়ার মুড বদলে ঝলমলে রোদের দেখা মিলছে পাহাড়ে। কাঁধে কাঁধে মিলিয়ে উদ্ধার কাজ চালাচ্ছে রাজ্য বিপর্যয় মকাল্বিলা বাহিনী ও এন ডি আর এফ। তবে আজ মঙ্গলবারেও হালকা বৃষ্টিতে ভিজতে পারে উত্তরের জেলাগুলি। তাই সাধারণ মানুষের সুরক্ষার স্বার্থে রেলের তরফে ফের এক গুচ্ছ ট্রেন বাতিলের ঘোষণা করা হয়েছে। দুর্যোগের পর থেকেই একের পর একের ট্রেন বাতিল হওয়ায় ভোগান্তি বেড়েছিল যাত্রীদের। সোমবার ফের নতুন করে ট্রেন বাতিলের সিদ্ধান্ত নেওয়া হয়েছে রেলের তরফে।

আসলে যাত্রীদের সুরক্ষার ব্যাপারে ঝুঁকি নিতেই নারাজ রেল। ইতিমধ্যেই উত্তরের দুর্যোগে ২৬ জনের মৃত্যুর খবর মিলেছে। তাই সোমবার ফের নতুন করে ট্রেন বাতিলের সিদ্ধান্ত নেওয়া হয়েছে রেলের তরফে। উত্তরবঙ্গে, আলিপুরদুয়ার ডিভিশনের অধীনে থাকা বেশ কিছু লাইন এখনও জলমগ্ন। যার জেরে ট্রেন এগিয়ে নিয়ে যেতে পারছেন না চালক। তাই একগুচ্ছ ট্রেন বাতিলের ঘোষণা করেছে রেল। একইসঙ্গে বেশ কিছু ট্রেন অন্য পথে ঘুরিয়ে দেওয়া হয়েছে।

আরও পড়ুন: খুলল টাইগার হিল-সান্দাকফু, বিপর্যয় কাটিয়ে স্বাভাবিক ছন্দে ফিরছে পাহাড়

কোন কোন ট্রেন বাতিলের তালিকায়? এক নজরে দেখে নিন

১. আজ মঙ্গলবার ও আগামীকাল বুধবার বনগাঁইগাঁও-নিউ জলপাইগুড়ি ট্রেন বাতিল করা হয়েছে।

২. আজ মঙ্গলবার ও বৃহস্পতিবার বাতিল থাকবে নিউ জলপাইগুড়ি-বনগাঁইগাঁও।

৩. আগামীকাল বুধবার শিলিগুড়ি জংশন-বামনহাট বাতিল করা হয়েছে।

৪. আজ মঙ্গলবার ও বৃহস্পতিবার বাতিল থাকবে বামনহাট-শিলিগুড়ি জংশন।

৫. আজ মঙ্গলবার ও আগামী ১৫ অক্টোবর নিউ জলপাইগুড়ি-আলিপুরদুয়ার বাতিল করা হয়েছে।

আজ মঙ্গলবার বেশ কিছু ট্রেন ঘুর পথে চলবে। তালিকায় রয়েছে নিউ আলিপুর-শিয়ালদহ তিস্তা তোর্সা এক্সপ্রেস, গুয়াহাটি- এসএমভিটি এসএফ এক্সপ্রেস, গুয়াহাটি-লোকমান্য তিলক টার্মিনাস মুম্বই এলটিটি এক্সপ্রেস, তিনসুকিয়া-অমৃতসর অমৃতসর এক্সপ্রেস, নাহারলাগুন-সেকেন্দ্রাবাদ স্পেশাল, কামাক্ষ্যা- গোমতী নগর এক্সপ্রেস, বামনহাট-শিয়ালদহ উত্তরবঙ্গ এক্সপ্রেস, কামাক্ষ্যা-আনন্দ বিহার নর্থ ইস্ট এক্সপ্রেস, গুয়াহাটি- হাওড়া সরাইঘাট এক্সপ্রেস।

দেখুন অন্য খবর